ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሰልፈኛታት ማሊ መደበር ቴሌቪዥን እታ ሃገር ተቖጻጺሮም 11 ሓምለ 2020 ምንጪ ስእሊ, Reuters ኣብ ርእሰ-ከተማ ማሊ ባማኮ፡ ብኣሽሓት ዝቊጸሩ ሰልፈኛታት መደበር ቴሌቪዥን እታ ሃገር ብምቊጽጻር ስርሓ ከተቋርጽ ከምዘገደድዋ ተሓቢሩ። ፖሊስ፡ ነቶም ሰልፈኛታት ንምብታን ዘንብዕ ጋዝን ጠያይትን ከምዝተኮሱ ተገሊጹ። ገለ ካብቶም ሰልፈኛታት ናብ ህንጻ ሃገራዊ ባይቶ ሰይሮም ክኣትው ከምዝፈተኑ'ውን ፖሊስ እታ ሃገር ሓቢሩ። እቶም ሰልፈኛታት ፕረዚደንት እታ ሃገር ኣቡበከር ከታ ካብ ስልጣኑ ክወርድ እዮም ዝጠልቡ ዘለው። እታ ሃገር ብሰንኪ ቁጠባዊ ቅልውላውን መጥቃዕቲ ጂሃዳውያን ጉጅለታትን ኣብ ከቢድ ወጥሪ ኣቲያ ከምዘላ ይግለጽ። እቶም ብኢማም መሓመድ ዲኮ ዝምርሑ ተቃወምቲ ሰልፍታት እታ ሃገር'ውን ፕረዚደንት እታ ሃገር ካብ ስልጠኑ ክወርድ ዝጠልብዎ ዝነበሩ ሓሳብ ገዲፎም፡ ፕረዚደንት ከየታ፡ ንተቓወምቲ ሰልፍታት ዝሓወሰ ልፍንታዊ መንግስቲ ክምስረት ይጠልቡ ኣለው። ዓሰርተ-ኣርባዕተ ወታሃደራት ፈረንሳ ኣብ ማሊ ተቐቲሎም ወተሃደራት ፈረንሳ ኣብ ማሊ 33 ዕጡቓት ቀቲሎም ሃገራት ምዕራብ ኣፍሪቃ ግብረሽበራ ንምቅላስ ሓድሽ ውጥን የውጽኣ ምዕባለታት እቲ ሰልፊ ብኣማኢት ዝቑጸሩ ሰልፈኛታት ኣብ ጎደናታት ከተማ ባማኮ ወጺኦም ፕረዚደንት እታ ሃገር ካብ ስልጣኑ ክወርድ ይጠልቡ ኣለው። ገለ ካብቶም ሰልፈኛታት ናብ ህንጻ መደበር ቴሌቪዥን እታ ሃገር ብምኻድ ወሪሮም ስርሓ ከተቋርጽ ገይሮማ። ገለ ሰልፈኛታት ድማ መገድታት ዓጽዮም ከምዘለው ይግለጽ ኣሎ። ኣብቲ ዝካየድ ዘሎ ናዕቢ ሓደ ሰብ ኣብ ኣፍደገ ህንጻ ባይቶ እታ ሃገር ከምዝተቐትለ'ውን ምንጭታት ንሮይተርስ ሓቢሮም። ስለምንታይ እዮም ሰለማዊ ሰልፊ ዝገብሩ ዘለው?
